# Esimerkkejä Lapset ensin -keräyksen some-postauksiksi

## Yleisiä vinkkejä keräysjulkaisuihin somessa:

* yksinkertaista ja selkeytä niin asia kuin lauserakenteet: ihmiset selailevat somea välillä vauhdikkaastikin, eikä pitkiin polveileviin teksteihin paneuduta
* ole mahdollisimman vetoava eli kerro miksi tähän kannattaa lahjoittaa ja minkä ongelman lahjoittaja lahjoituksellaan voi ratkaista
* liitä jokaiseen julkaisuun tieto, miten voi lahjoittaa
* Instagramissa hyviä hashtageja eli aihetunnisteita ovat muun muassa:  
  #LapsetEnsin #LapsetEnsinKeräys #MLLYhdistyksenNimi (esim. #MLLPaipu)
  + saavutettavuuden vuoksi useamman sanan aihetunnisteissa suositellaan kirjoittamaan jokainen sana isolla

## Esimerkkejä julkaisuteksteiksi

**Avausjulkaisu keräyksen alkaessa:**  
MLL Paipun yhdistys järjestää Lapset ensin -keräykseen xx.xx. –xx.xx.2023. Tavoitteena on kerätä 1000 euroa, joilla hankitaan kaikille Paipun alakoulun oppilaille heijastinliivit. Yhdistyksen aktiivit ovat todenneet, että koulutie uudelle koulurakennukselle on vaarallinen. Jotta pienten koululaisten kulkeminen koululle johtavan ison tien yli olisi turvallista, yhdistys lahjoittaa ensi syksynä kaikille oppilaille heijastinliivit.

Lahjoita

* MobilePaylla numero xxxx
* tilisiirrolla tilille FIXX XXXX XXXX XXXX XX
* kilauttamalla kolikon keräyslippaaseen, joita löytyy Paipun marketin, kirjakaupan ja lastenvaateliikkeen kassoilta

Keräyslupa: RA/2020/XXXX, myönnetty X.X.2023.   
Lisätietoja MLL:n Paipun yhdistyksen Lapset ensin -keräyksestä osoitteessa paipu.mll.fi

**Muistuttelujulkaisu keräyksen ollessa käynnissä:**Joko olet huomannut Lapset ensin -keräyksemme? MLL:n Paipun yhdistys käyttää keräysvarat heijastinliivien hankkimiseen Paipun alakoululaisille koulumatkan turvaamiseksi. Koulun ohi kulkevan ison tien ylitys on aiheuttanut vaaratilanteita. Näiden toivotaan vähenevän, kun lapset saavat heijastinliivit ensi syksynä käyttöönsä.

Jos haluat olla mukana tekemässä kyläyhteisöstämme lapsille turvallista, niin lahjoita:

* MobilePaylla numero xxxx
* tilisiirrolla tilille FIXX XXXX XXXX XXXX XX
* kilauttamalla kolikon keräyslippaaseen, joita löytyy Paipun marketin, kirjakaupan ja lastenvaateliikkeen kassoilta

Keräyslupa: RA/2020/XXXX, myönnetty X.X.2023.   
Lisätietoja MLL:n Paipun yhdistyksen Lapset ensin -keräyksestä osoitteessa paipu.mll.fi

**Keräyksen kiritys -julkaisu keräyksen viimeisillä viikoilla:**MLL:n Paipun yhdistyksen Lapset ensin -keräys on hyvässä vauhdissa. Olemme jo lähellä tavoitteen täyttymistä, mutta jokainen lahjoitus on edelleen tärkeä. Tavoitteemme on kerätä 1000 euroa, jotta voimme lahjoittaa heijastinliivit Paipun alakoululaisille. Kylän keskustaan muuttaneelle koululle on kuljettava ison tien yli ja olemme huolestuneet koulumatkan turvallisuudesta. Siksi Paipun yhdistys haluaa lahjoittaa keräysvaroilla kaikille alakoulun oppilaille heijastinliivit.

Keräys päättyy xx.xx.2023, joten vielä ehtii lahjoittaa:

* MobilePaylla numero xxxx
* tilisiirrolla tilille FIXX XXXX XXXX XXXX XX
* kilauttamalla kolikon keräyslippaaseen, joita löytyy Paipun marketin, kirjakaupan ja lastenvaateliikkeen kassoilta

Keräyslupa: RA/2020/XXXX, myönnetty X.X.2023.   
Lisätietoja MLL:n Paipun yhdistyksen Lapset ensin -keräyksestä osoitteessa paipu.mll.fi